**VŠEOBECNE ZÁVÄZNÉ NARIADENIE**

**č. 6 / 2020**

**o podmienkach držania psov na území obce Bzince pod Javorinou**

**N Á V R H**



**Návrh na VZN:**

* vyvesený na úradnej tabuli obce dňa: 21.9.2020
* zverejnený na webovom sídle obce dňa:

**Lehota na predloženie pripomienok k návrhu VZN**: do (včítane) : 5.10.2020

**Doručené pripomienky**(počet):

**Vyhodnotenie pripomienok k návrhu VZN uskutočnené** dňa:

**Vyhodnotenie pripomienok k návrhu VZN doručené poslancom** dňa:

**VZN schválené** Obecným zastupiteľstvom v Bzinciach pod Javorinou dňa:

**pod č. 6 /2020**

**VZN vyvesené** na úradnej tabuli obce Bzince pod Javorinou dňa:

**VZN zverejnené** na webovom sídle obce Bzince pod Javorinou dňa:

**VZN nadobúda účinnosť dňom . .2020**

**Článok I.**

**Základné ustanovenia**

1. Obecné zastupiteľstvo v Bzinciach pod Javorinou, v súlade s ustanovením § 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov v spojení so zákonom č. 282/2002 Z. z., ktorým sa upravujú niektoré podmienky držania psov v znení neskorších predpisov, vydáva toto Všeobecne záväzné nariadene Obce č. 6/2020 o podmienkach držania psov na území obce Bzince pod Javorinou (ďalej len “VZN”).
2. Predmetom tohto VZN je úprava nasledovných podmienok držania a vodenia psov na území Obce (ďalej len “mesto”):
   1. stanovenie výšky úhrady za vydanie novej evidenčnej známky psa v prípade jej zničenia, straty alebo odcudzenia,
   2. úprava podrobností o vodení psov,
   3. určenie miest, kde je vstup so psom zakázaný,
   4. úprava podrobností o znečisťovaní verejných priestranstiev psami.
3. VZN sa vzťahuje na každú fyzickú osobu a právnickú osobu, ktorá je držiteľom psa alebo na osobu, ktorá psa vedie.
4. Za verejné priestranstvá sa na účely tohto VZN považujú budovy, miesta a pozemky, ktoré sa nachádzajú na území obce a sú vo vlastníctve alebo v správe obce a ktoré slúžia na verejné užívanie alebo sú inak verejnosti bez obmedzenia prístupné.

**Článok II.**

**Stanovenie výšky úhrady psa a vydanie náhradnej evidenčnej známky**

1. Obec vedie evidenciu psov (ďalej len „evidencia“) na Obecnom úrade. Každý občan, ktorý si osvojí psa z útulku alebo psa nechá sterilizovať má nárok na zľavu z poplatku za psa o 30%. Uvedené skutočnosti musí preukázať písomným potvrdením.
2. Držiteľ dostane pri zapísaní psa do evidencie evidenčnú známku psa bezodplatne.
3. V prípade zničenia, straty alebo odcudzenia evidenčnej známky psa, požiada držiteľ psa zapísaného do evidencie o vydanie náhradnej známky.
4. Výška úhrady za vydanie náhradnej evidenčnej známky sa stanovuje na 3 eur.

**Článok III.**

# ****Podrobnosti o vodení psov a zákaz voľného pohybu psov****

1. V katastrálnom území obce je voľný pohyb psov zakázaný na všetkých verejných  priestranstvách v zastavanej časti obce.
2. Vodiť psa na verejnom priestranstve v zastavanej časti obce je možné len na vôdzke, bezpečne pripevnenej na obojku alebo prsnom postroji. Pevnosť vôdzky a jej dĺžka musia byť primerané, aby držiteľ psa mohol psa ovládať v každej situácii. Na verejnom priestranstve v zastavanej časti obce musí mať pes nasadený náhubok.
3. Na všetkých verejných priestranstvách nachádzajúcich sa v katastrálnom území obce, môže psa viesť len osoba, ktorá je fyzicky a psychicky spôsobilá a schopná ovládať ho v každej situácii, pričom je povinná predchádzať tomu, aby pes útočil alebo iným spôsobom ohrozoval človeka alebo zvieratá a zároveň zabraňovať vzniku škôd na majetku, prírode a životnom prostredí, ktoré by pes mohol spôsobiť.
4. V katastrálnom území obce je zakázaný voľný pohyb psa bez priameho, bezprostredného dozoru osoby, ktorá psa vedie.
5. Ponechanie psa uviazaného k predmetu pevne spojeného s pozemkom (napr. zábradlie, stromy a pod.) bez dozoru držiteľa psa na verejných priestranstvách sa zakazuje. Osoba, ktorá psa vedie, ho nesmie opustiť na verejnom priestranstve a nechať ho bez dozoru.
6. Osoba, ktorá psa vedie alebo nad ním vykonáva dohľad, je povinná na požiadanie kontrolných orgánov preukázať totožnosť psa evidenčnou známkou.

**Článok IV.**

**Zákaz vstupu so psom**

1. Vstup so psom je zakázaný na týchto verejne prístupných miestach:
   1. verejných detských ihriskách a pieskoviskách,
   2. areál ZŠ s MŠ
   3. zdravotné stredisko
   4. futbalové a multifunkčné ihrisko
   5. kultúrnych domoch
   6. cintorínoch a na pietnych miestach,
   7. parku Ľ.Podjavorinskej
   8. v centre obce
2. Zákaz vstupu so psom podľa bodu 1 tohto VZN sa nevzťahuje na:
   1. vodiacich psov,
   2. psov používaných pri záchranných prácach,
   3. psov používaných pri plnení úloh civilnej ochrany.
3. Miesta podľa bodu 1 tohto VZN musia byť viditeľne označené. Toto označenie zabezpečí vlastník, správca alebo užívateľ budovy alebo zariadenia umiestnením vhodného piktogramu alebo textu.

**Článok V.**

**Znečisťovanie verejných priestranstiev**

1. Držiteľ psa alebo ten, kto psa vedie, je povinný mať pri sebe vhodnú pomôcku na odstránenie psích výkalov, po znečistení toto bezodkladne odstrániť z verejného priestranstva a uložiť na určené miesto.
2. Venčenie psov je zakázané v miestach podľa čl.IV, bod 1. Miestami pre venčenie psov sa určujú priestory mimo zastavanej časti obce.
3. Určeným miestom na psie výkaly sú nádoby na zmesový komunálny odpad.

**Článok VII.**

**Záverečné ustanovenia**

1. Týmto VZN nie sú dotknuté práva a povinnosti právnických osôb a fyzických osôb vyplývajúce z iných právnych predpisov.
2. Toto VZN bolo schválené uznesením OZ č. 6/200 zo dňa 7.10.2020 a účinnosť nadobúda dňa 22.10.2020.

Ing. Dušan Málik

starosta obce